عباس حلمى التانى

عباس حلمي الثاني، الخديوي ( اسكندريه، 14 يوليه 1874 - جنيف ، سويسرا ، 19 ديسمبر 1944 ). سابع حكام مصر من عيلة محمد على. ابن توفيق باشا ابن الخديوى اسماعيل ابن ابراهيم باشا ابن محمد علي باشا. نصب خديوي على مصر فى 8 يناير 1892 قبل يوم من وفاة والده المريض من ستة ايام، وحكم لحد عزله الإنجليز فى 10 سبتمبر 1914. فى عهده حصلت حادثة دنشواى وكان اخر حكام مصر اللى لقبوا بلقب خديوي.

يوم تقرر تنصيبه كان فى النمسا فاستدعوه لمصر فرجع للاسكندريه بسرعة ومن هناك بالاطر مباشرة الى القاهره. ولأنه لم يبلغ سن الرشد (18 سنه) بالسنين الميلادية حصلت أزمة واتفق رجال الدين مع السياسيين على تطبيق التقويم الهجري وأعلنوا أنه كمل 18 سنة هجرية يوم 14 يوليه 1892.

بدأ عباس حلمي التانى حكمه كحاكم وطني يناهض وجود مصر تحت الاحتلال البريطانى وقرر أن لا يتبع سياسة ابيه فى تعامله مع الإنجليز، وبعد سنة من توليه أقال وزارة مصطفى فهمى باشا الموالية للإنجليز فحصلت أزمه بينه وبينهم وتحدى اللورد كرومر المندوب السامي البريطاني بمصر فزادت شعبيته وأحبه الناس.

فى 7 يناير 1908 أصدر قرار عفو عن 9 اشخاص كان محكوماً عليهم بالأشغال الشاقة المؤبدة فى قضية دنشواى اللى حصلت فى عهده واغتيل بطرس باشا غالى اللى ترأس محكمة دنشواي بصفته الوظيفية كوزير للحقانية بسببها، وأيد الخديوي مد امتياز شركة قناة السويس اربعين سنة إضافية من 1968 لـ2008. وعلا نجم الزعيم مصطفى كامل والشيخ سلامه حجازى لكن عباس حلمى كان يكره الإمام محمد عبده و كان يسميه "عدو الله وعدو النبي" ولم يحزن لوفاته ووبخ شفيق باشا لأنه مشى فى جنازته.

حاول عباس حلمي التانى من غير جدوى مقاومة الاحتلال البريطاني اللى خضعت له مصر فى عهد ابيه سنة 1882. استعان فى محاربته للاحتلال البريطاني بالقوى الداخلية فى مصر وخصوصاً الضباط والمثقفين المصريين ومصطفى كامل لكنه انقلب على مصطفى كامل وعلى محمد فريد بعده وبدأ يظهر موالاة للإنجليز واحتفل بعيد ميلاد ملكهم.

خلعه الإنجليز فى 10 سبتمبر 1914 وهو فى استانبول وتعرض هناك لمحاولة اغتيال على يد شاب مصرى اسمه محمود مظهر لكن نجا فبعثه السلطان محمد رشاد لجنيف فى سويسرا ليتعالج، ولما قامت الحرب العالميه الاولى وهو خارج مصر انتهز الانجليز الفرصه وخلعوه من الحكم وطلبوا منه عدم الرجوع لمصر ونصبوا عمه حسين كامل سلطاناً على مصر وفرضوا الحماية على مصر رسمياً فى ديسمبر 1914.

عاش عباس حلمي التانى منفياً فى جنيف لمدة تلاتين سنة لحد توفي فى 19 ديسمبر 1944.

كان عباس حلمي التانى اخر خديوى لمصر والسودان، وبعده تغير لقب خديوي مصر للقب سلطان، وأول واحد لقب به كان عمه السلطان حسين كامل ابن الخديوى اسماعيل اللى خلفه.

أهم أحداث عهده 
 حادثة دنشواى

زوجاته وأبنائه 
تزوج الخديوى عباس حلمى التانى مرتين:

الأولى من اقبال هانم وتزوجها فى 19 فبراير 1895 ، وأنجبا 6 أبناء هم:
 الامير محمد عبد المنعم (الوصي على العرش بعد ثورة 23 يوليو).
 الأمير محمد عبد القادر.
 الأميرة أمينة.
 الأميرة عطية الله.
 الأميرة فتحية.
 الأميرة لطيفة شوكت.

أما زوجته التانيه فهى جاويدان هانم وتزوجها فى مارس 1910 وطلقها فى 1913 ولم ينجب منها.

خلعه عن الحكم 

كل الجهات فى بريطانيا عايزه تعزله ، وفي 19 ديسمبر 1914 صدر قرار بعزله وجاء فيه:
يعلن وزير الخارجية عند جلالة ملك بريطانيا العظمى أنه بالنظر لإقدام سمو عباس حلمي باشا خديوي مصر السابق على الانضمام لأعداء جلالة الملك رأت حكومة جلالته خلعه من منصب الخديو.

بقي المصريون لفترةً طويلةً من 1914 لحد 1931 بيهتفوا فى مظاهراتهم ضد الاستعمار بـ" الله حي عباس جاي" على أساس أنه رمز لسيادة مصر ونهاية الحكم الإنجليزي وأن خلعهمن جانبٍ واحدٍ من غير موافقه الشعب ،

مصادر

شوف كمان 
 اسرة محمد على
 حكام عيلة محمد على باشا

مصادر 
 ماهر حسن، المصرى اليوم ، مؤسسة المصرى اليوم للصحافة و النشر ، عدد 2015 ، 19 ديسمبر 2009.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 حسن الرزاز، عواصم مصر ، دار الشعب، القاهرة 1995

مواليد 1874
وفيات 1944
عيلة محمد على
حكام مصر
تاريخ مصر
مصريين البانيين
واخد لقب سير